கேள்வி: பஞ்ச்கனி - நிலவியல் குறித்து விரிவாக சொல்லுங்கள்.
பதில்: மேற்குத் தொடர்ச்சி மலை மலைத்தொடரில் ஐந்து மலைகளுக்கு நடுவில் பஞ்சகனி அமைந்துள்ளது. பஞ்சகனியைச் சுற்றி தண்டேகர், கிங்கர், கோதாவலி, அம்ப்ரல், தைகாட் என ஐந்து கிராமங்கள் உள்ளன. தோம் அணை கட்டப்பட்ட பள்ளத்தாக்கில் கிருஷ்ணா ஆறு பாய்கிறது. இது&nbsp;வய், மகாராட்டிரம் ஒன்பது கி.மீ. தொலைவில் உள்ளது. பஞ்ச்கனியின் கிழக்கே வாய், பவ்தான் மற்றும் நாகேவாடி அணை, மேற்கில் குரேகர், தெற்கில் கிங்கர் மற்றும் ராஜ்புரி மற்றும் வடக்கே தோம் அணை போன்றவை உள்ளன. பஞ்ச்கனியைச் சுற்றியுள்ள ஐந்து மலைகளின் உச்சியானது எரிமலை பீடபூமியாக உள்ளது. இது திபெத்திய பீடபூமிக்கு அடுத்தபடியாக ஆசியாவிலேயே இரண்டாவது மிக உயர்ந்ததாகும். இந்த பீடபூமிகள், மாற்றுப் பெயரில் "டேபிள் லேண்ட்" என்று அழைக்கப்படுகின்றன. அவை தக்காணப் பீடபூமியின் ஒரு பகுதியாகும், இவை பூமித் தட்டுகளுக்கு இடையே உள்ள அழுத்தத்தால் மேலே உயர்நவை ஆகும். இப்பகுதியில் அதிக நில நடுக்கவியல் செயல்பாடுகள் உள்ளன. கொய்னாநகர் அருகே ஒரு நிலநடுக்க மையம் உள்ளது. அங்கு கொய்னாநகர் அணை மற்றும் நீர் மின் ஆற்றல் நிலையம் கட்டப்பட்டுள்ளது.
கேள்வி: பஞ்ச்கனி - வானிலை பற்றி விளக்கவும்.
பதில்: பஞ்ச்கனியின் வெப்பநிலை குளிர்காலத்தில் சுமார் 12 டிகிரி செல்சியஸ் ஆகவும், கோடையில் சில சமயங்களில் 34 டிகிரி செல்சியஸ் ஆகவும் இருக்கும்; பருவமழை தவிர மற்ற காலங்களில் ஈரப்பதம் மிகவும் குறைவாக இருக்கும். பருவப் பெயர்ச்சிக் காற்று மழைக்காலம் சூன் முதல் செப்டம்பர் வரையிலான காலப்பகுதியாகும்.
கேள்வி: பஞ்ச்கனி - அருகிலுள்ள தொடருந்து நிலையங்கள் பற்றி நீங்கள் என்ன அறிந்துள்ளீர்கள்?
பதில்: * சதாரா தொடருந்து நிலையம் - 60 கி.மீ * சாங்கிலி தொடருந்து நிலையம் - 160 கி.மீ